CELEX: 32012R0015
Language: sk
Date: 2012-01-10 00:00:00
Title: Vykonávacie nariadenie Komisie (EÚ) č. 15/2012 z  10. januára 2012 , ktorým sa stošesťdesiaty druhýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida

12.1.2012   
            
            
               SK
            
            
               Úradný vestník Európskej únie
            
            
               L 8/27
            
         VYKONÁVACIE NARIADENIE KOMISIE (EÚ) č. 15/2012
   z 10. januára 2012,
   ktorým sa stošesťdesiaty druhýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 28. decembra 2011 Sankčný výbor Bezpečnostnej rady OSN rozhodol o vymazaní šiestich subjektov zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, po zvážení žiadosti o odstránenie svojho mena zo zoznamu, ktorú predložili tieto subjekty a súhrnnej správy ombudsmana ustanoveného podľa rezolúcie Bezpečnostnej rady OSN 1904(2009). Sankčný výbor okrem toho 30. decembra 2011 rozhodol o vymazaní jednej fyzickej osoby zo zoznamu.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. januára 2012
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      
                  (1)
               
               
                  Pod nadpisom „Právnické osoby, skupiny a subjekty“ sa vypúšťajú tieto záznamy:
                  
                              „a)
                           
                           
                              Barakaat North America, Inc., 925, Washington Street, Dorchester, Massachussets, USA; 2019, Bank Street, Ottawa, Ontario, Kanada.
                           
                        
                              b)
                           
                           
                              Barakat Computer Consulting (BCC), Mogadišo, Somálsko.
                           
                        
                              c)
                           
                           
                              Barakat Consulting Group (BCG), Mogadišo, Somálsko.
                           
                        
                              d)
                           
                           
                              Barakat Global Telephone Company, Mogadišo, Somálsko; Dubaj, SAE.
                           
                        
                              e)
                           
                           
                              Barakat Post Express (BPE), Mogadišo, Somálsko.
                           
                        
                              f)
                           
                           
                              Barakat Refreshment Company, Mogadišo, Somálsko; Dubaj, SAE.“
                           
                        
            
                  (2)
               
               
                  Pod nadpisom „Fyzické osoby“ sa vypúšťa tento záznam:
                  „Sajid Mohammed Badat [alias a) Abu Issa, b) Saajid Badat, c) Sajid Badat, d) Muhammed Badat, e) Sajid Muhammad Badat, f) Saajid Mohammad Badet, g) Muhammed Badet, h) Sajid Muhammad Badet, i) Sajid Mahomed Badat]. Dátum narodenia: 28.3.1979. Miesto narodenia: Gloucester, Spojené kráľovstvo. Štátna príslušnosť: britská. Číslo cestovného pasu: a) 703114075 (britský cestovný pas), b) 026725401 (britský cestovný pas, platnosť skončila 22.4.2007), c) 0103211414 (britský cestovný pas). Ďalšie informácie: Prepustený z väzenia v Spojenom kráľovstve v novembri 2010. Dátum zaradenia do zoznamu podľa článku 2a ods. 4 písm. b): 15.12.2005.“